CELEX: 52006PC0280
Language: fi
Date: 2006-06-08
Title: Ehdotus: neuvoston päätös luvan antamisesta Yhdistyneelle kuningaskunnalle ottaa käyttöön jäsenvaltioiden liikevaihtoverolainsäädännön yhdenmukaistamisesta annetun direktiivin 77/388/ETY 5 artiklan 6 kohdasta ja 11 artiklan A jakson 1 kohdan b alakohdasta poikkeava erityistoimenpide (Ainoastaan englanninkielinen teksti on todistusvoimainen)

Tärkeä oikeudellinen huomautus

|

52006PC0280

Ehdotus: neuvoston päätös luvan antamisesta Yhdistyneelle kuningaskunnalle ottaa käyttöön jäsenvaltioiden liikevaihtoverolainsäädännön yhdenmukaistamisesta annetun direktiivin 77/388/ETY 5 artiklan 6 kohdasta ja 11 artiklan A jakson 1 kohdan b alakohdasta poikkeava erityistoimenpide (Ainoastaan englanninkielinen teksti on todistusvoimainen)  /* KOM/2006/0280 lopull. */  

	[pic] | EUROOPAN YHTEISÖJEN KOMISSIO |Bryssel 08.06.2006KOM(2006) 280 lopullinenEhdotus:NEUVOSTON PÄÄTÖSluvan antamisesta Yhdistyneelle kuningaskunnalle ottaa käyttöön jäsenvaltioiden liikevaihtoverolainsäädännön yhdenmukaistamisesta annetun direktiivin 77/388/ETY 5 artiklan 6 kohdasta ja 11 artiklan A jakson 1 kohdan b alakohdasta poikkeava erityistoimenpide(Ainoastaan englanninkielinen teksti on todistusvoimainen)(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17. toukokuuta 1977 annetun kuudennen neuvoston direktiivin 77/388/ETY 27 artiklan 1 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi. Komission pääsihteeristön 7. huhtikuuta 2005 vastaanottamalla kirjeellä Yhdistynyt kuningaskunta pyysi lupaa korvata voimassa olevan poikkeavan toimenpiteen, jota sovelletaan laskettaessa osittain yksityiskäytössä olevien yritysautojen polttoainemenoista kannettavaa alv:tä. Komissio antoi direktiivin 77/388/ETY 27 artiklan 2 kohdan mukaisesti Yhdistyneen kuningaskunnan pyynnön tiedoksi muille jäsenvaltioille 26. lokakuuta 2005 päivätyllä kirjeellä. Komissio ilmoitti 27. lokakuuta 2005 päivätyllä kirjeellä Yhdistyneelle kuningaskunnalle, että sillä on kaikki pyynnön arvioimiseen tarpeellisiksi katsomansa tiedot. |120 | Yleistä Yhdistynyt kuningaskunta sai vuonna 1986 luvan soveltaa vakiokantajärjestelmää määritettäessä yritysautojen yksityiskäytöstä aiheutuviin polttoainemenoihin sovellettavaa alv:tä (Neuvoston päätös 86/356/ETY). Järjestelmän mukaisesti Yhdistynyt kuningaskunta antoi aluksi luvan tehdä täyden alv-vähennyksen yritysautojen polttoaineostoista. Tämän perusteella alv kannettiin auton yksityiskäyttöön liittyvistä polttoainemenoista. Yritysautojen yksityiskäyttöön liittyvän polttoaineen keskimääräinen kokonaishinta laskettiin makrotaloudellisin perustein ja tämän jälkeen sitä verotettiin ajoneuvon moottorin iskutilavuuteen ja polttoainetyyppiin perustuvan asteikon mukaisesti. Keskihintaa tarkistettiin vuosittain keskimääräisten polttoainekustannusten muutosten perusteella. Tämä yksinkertaisti järjestelmää niin veroviranomaisten kuin veronmaksajien kannalta. Veronmaksajien ei tarvinnut enää pitää tarkkaa kirjaa ajamistaan kilometrimääristä. Huomautettakoon, että järjestelmä oli veronmaksajille vapaaehtoinen, sillä he saattoivat halutessaan noudattaa tavanomaisia alv-sääntöjä ja kirjanpitoa koskevia velvoitteitaan. Yhdistynyt kuningaskunta aikoo nyt muuttaa järjestelmää. Perusperiaatteet säilyvät samoina, mutta uuteen ehdotettuun järjestelmään sisältyy veroasteikko, joka perustuu ajoneuvon CO2-päästöihin. Koska CO2-päästöjen ja polttoaineen kulutuksen välillä on suora yhteys, olisi yksityisautoilussa käytetystä polttoaineesta maksattava sitä suurempi alv mitä suuremmat CO2-päästöt ja polttoaineen kulutus ovat. Komissio ymmärtää, että Yhdistynyt kuningaskunta on pystynyt olemassa olevan järjestelyn ansiosta yksinkertaistamaan veronkantoa vuosien mittaan ja, että uudella järjestelmällä, joka on edelleen vapaaehtoinen veronmaksajille, on vastaava vaikutus. Yhdistynyt kuningaskunta on myös selittänyt, että CO2-päästöihin perustuvat useammat veroluokat kuvastavat paremmin yksityistä kulutusta kuin olemassa olevat moottorin kokoon ja polttoainetyyppeihin perustuvat veroluokat. Sen vuoksi komissio katsoo, että Yhdistyneelle kuningaskunnalle voidaan antaa lupa soveltaa muutettua erityistoimenpidettä. Tästä syystä neuvoston päätös 86/356/ETY on kumottava. Kitkattoman siirtymisen varmistamiseksi päätös olisi kuitenkin kumottava vasta 30. huhtikuuta 2007 ja joka tapauksessa viimeistään asiaa koskevien kansallisten toimenpiteiden tullessa voimaan. |130 | Voimassa olevat säännökset Neuvoston päätös 86/356/ETY, tehty 21 päivänä heinäkuuta 1986, luvan antamisesta Yhdistyneelle kuningaskunnalle soveltaa vakiokantaa yritysautojen polttoainemenoista kannettavaan vähennyskelvottomaan arvonlisäveroon. |140 | Johdonmukaisuus unionin muiden politiikkojen ja tavoitteiden kanssa Ei sovelleta. |ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI |Asianomaisten kuuleminen |219 | Ei aiheellinen. |Asiantuntijalausunnot |229 | Ulkopuolisia asiantuntijoita ei tarvittu. |230 | Vaikutusten arviointi Ehdotettu päätös liittyy yritysautojen polttoaineesta Yhdistyneessä kuningaskunnassa kannettavaa alv:tä koskeviin yksinkertaistamistoimenpiteisiin, minkä vuoksi sillä saattaa olla positiivisia taloudellisia vaikutuksia. Vaikutukset ovat joka tapauksessa vähäiset poikkeuksen soveltamisalan kapeuden vuoksi. |EHDOTUKSEN OIKEUDELLISET NÄKÖKOHDAT |305 | Tiivistelmä ehdotetuista toimista Yhdistyneelle kuningaskunnalle annetaan lupa poiketa kuudennen neuvoston direktiivin 77/388/ETY 5 artiklan 6 kohdasta ja 11 artiklan A jakson 1 kohdan b alakohdasta, jotta se voi soveltaa erityistoimenpiteitä määritettäessä yksityiskäytössä olevien yritysautojen polttoainemenoista kannettavaa alv:tä CO2-päästöjen perusteella. |310 | Oikeusperusta Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun kuudennen neuvoston direktiivin 77/388/ETY 27 artiklan 1 kohta. |329 | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Päätös koskee jäsenvaltiolle sen omasta pyynnöstä annettavaa lupaa eikä siihen liity velvollisuuksia. |332 | Koska poikkeuksen soveltamisala on rajoitettu, erityistoimenpide on tavoitteeseensa nähden oikeasuhteinen. |Säädöslajin valinta |341 | Ehdotettu säädöslaji: muu. |342 | Muut vaihtoehdot eivät soveltuisi seuraavasta syystä: Jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 27 artiklan mukaan neuvosto voi yksimielisesti komission ehdotuksesta antaa luvan ottaa käyttöön yhteisistä arvonlisäverosäännöistä poikkeavia toimenpiteitä. Neuvoston päätös on ainoa soveltuva säädöslaji, koska se voidaan kohdistaa yksittäiselle jäsenvaltiolle. |TALOUSARVIOVAIKUTUKSET |409 | Ehdotuksella ei ole vaikutusta yhteisön talousarvioon. |LISÄTIETOJA |520 | Voimassa olevan sääntelyn kumoaminen Ehdotuksen hyväksymisen seurauksena kumotaan voimassa olevaa lainsäädäntöä. |Tarkastelu-/tarkistus-/raukeamislauseke |533 | Ehdotus sisältää raukeamislausekkeen. |E-4145 |1.  Ehdotus:NEUVOSTON PÄÄTÖSluvan antamisesta Yhdistyneelle kuningaskunnalle ottaa käyttöön jäsenvaltioiden liikevaihtoverolainsäädännön yhdenmukaistamisesta annetun direktiivin 77/388/ETY 5 artiklan 6 kohdasta ja 11 artiklan A jakson 1 kohdan b alakohdasta poikkeava erityistoimenpide(Ainoastaan englanninkielinen teksti on todistusvoimainen)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun kuudennen neuvoston direktiivin 77/388/ETY[1] ja erityisesti sen 27 artiklan 1 kohdan,ottaa huomioon komission ehdotuksen[2],sekä katsoo seuraavaa:(1) Komission pääsihteeristön 7 päivänä huhtikuuta 2005 vastaanottamalla kirjeellä Yhdistynyt kuningaskunta pyysi lupaa poiketa direktiivin 77/388/ETY 5 artiklan 6 kohdasta ja 11 artiklan A jakson 1 kohdan b alakohdasta.(2) Komissio antoi direktiivin 77/388/ETY 27 artiklan 2 kohdan mukaisesti Yhdistyneen kuningaskunnan pyynnön tiedoksi muille jäsenvaltioille 26 päivänä lokakuuta 2005 päivätyllä kirjeellä. Komissio ilmoitti 27 päivänä lokakuuta 2005 päivätyllä kirjeellä Yhdistyneelle kuningaskunnalle, että sillä on kaikki pyynnön arvioimiseen tarpeellisiksi katsomansa tiedot.(3) Yhdistynyt kuningaskunta haluaa korvata luvan antamisesta Yhdistyneelle kuningaskunnalle soveltaa vakiokantaa yritysautojen polttoainemenoista kannettavaan vähennyskelvottomaan arvonlisäveroon 21 päivänä heinäkuuta 1986 tehdyssä neuvoston päätöksessä 86/356/ETY[3] säädetyn poikkeuksen, jolla annettiin lupa soveltaa erityisiä yksinkertaistamistoimenpiteitä määritettäessä vakiokannan mukaan osittain yksityiskäytössä olevien yritysautojen polttoainemenoista kannettavaa arvonlisäveroa (alv). Menettelyn ansiosta verovelvollisten ei tarvitse pitää tarkkaa kirjaa ajamistaan kilometrimääristä, jotta kunkin auton osalta voitaisiin laskea tarkasti yksityis- ja yrityskäyttöön liittyvä alv. Tämän järjestelmän tavoin ehdotettu uusi järjestelmä on vapaaehtoinen verovelvollisille.(4) Nykyinen järjestelmä perustuu käytettyyn polttoainetyyppiin ja auton moottorin kokoon. Yhdistynyt kuningaskunta haluaa muuttaa järjestelmää ja ottaa sen perustaksi auton hiilidioksidipäästöjen (CO2) määrän, koska päästöt ja polttoaineen kulutus korreloivat sekä suhteessa toisiinsa että suhteessa polttoainemenoihin. Tämä tarkoittaa sitä, että CO2-päästöihin perustuvalla vakiokantajärjestelmällä saavutetaan sama tavoite verotettaessa yksityisautoilussa käytetystä polttoaineesta yritykselle aiheutuvia menoja. Samaan aikaan Yhdistynyt kuningaskunta toivoo myös pystyvänsä määrittämään tarkemmin yksityisestä kulutuksesta kannettavan veron lisäämällä ja tällä tavoin tarkentamalla veroluokkia suhteessa olemassa oleviin veroluokkiin.(5) Yhdistynyt kuningaskunta on pystynyt järjestelyn ansiosta yksinkertaistamaan yritysautojen polttoainemenoihin liittyvää veronkantoa ja CO2-päästöihin perustuvalla ehdotetulla järjestelmällä on vastaava vaikutus. Uuden järjestelmän pitäisi antaa selvempi kuva yksityisestä kulutuksesta.(6) Luvan voimassaoloa olisi rajoitettava ajallisesti, jotta saatujen kokemusten perusteella voidaan arvioida, onko poikkeuksen voimassaolo edelleen oikeutettu.(7) Päätös 86/356/ETY olisi kumottava tietyn ajan kuluessa ja joka tapauksessa uuden erityistoimenpiteen käyttöönotosta annettujen kansallisten säännösten tullessa voimaan, jotta voidaan välttää tilanne, jossa molempia järjestelmiä koskevat luvat ovat voimassa samaan aikaan.(8) Yhdistyneen kuningaskunnan on toimitettava komissiolle uuden erityistoimenpiteen käyttöottoa koskevat kansalliset säännökset heti niiden antamisen jälkeen ja varmistettava, ettei toimenpide tule voimaan ennen 30 päivää huhtikuuta 2007.(9) Tämä poikkeus ei vaikuta kielteisesti arvonlisäverosta saataviin yhteisöjen omiin varoihin,ON TEHNYT TÄMÄN PÄÄTÖKSEN:1 artiklaDirektiivin 77/388/ETY 5 artiklan 6 kohdasta ja 11 artiklan A jakson 1 kohdan b alakohdasta poiketen Yhdistyneellä kuningaskunnalla on lupa 1 päivästä toukokuuta 2007 31 päivään joulukuuta 2015 vahvistaa vakiokannan mukaan yksityiskäytössä olevien yritysautojen polttoainemenoista kannettava arvonlisävero.2 artiklaEdellä 1 artiklassa tarkoitettu vero ilmoitetaan kiinteinä määrinä polttoaineen kulutusta kuvaavien ajoneuvotyypin CO2-päästöjen perusteella. Yhdistyneen kuningaskunnan on tarkistettava kiinteitä summia vuosittain keskimääräisten polttoainekustannusten muutosten perusteella.3 artiklaTällä päätöksellä käyttöönotettu järjestelmä on verovelvollisille vapaaehtoinen.4 artiklaKumotaan neuvoston päätös 86/356/ETY 30 päivänä huhtikuuta 2007.Yhdistyneen kuningaskunnan on toimitettava komissiolle 1 artiklassa tarkoitetut kansalliset säännökset heti niiden antamisen jälkeen.5 artiklaTämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.Tehty Brysselissä […]Neuvoston puolestaPuheenjohtaja [1] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2006/18/EY (EYVL L 51, 22.2.2006, s. 12).[2] EYVL C [...], [...], s. [...].[3] EYVL L 212, 2.8.1986, s. 35.